Վկա Արամ Պետրոսյանը նախաքննության ընթացքում տված իր առաջին ցուցմունքում ասել է, որ դեպքի օրը Պետրոս Իսրայելյանի կնոջը պատկանող «Լիա» գեղեցկության սրահի դիմաց անծանոթ մարդկանց է տեսել, որից հետո գնացել է դրա նկուղային հարկ, որտեղ 15-20 անձի է տեսել, որոնց մեջ ճանաչել է, վկայի խոսքով` Աբոյին, Գևորիկին ու Գեղամին, ով զրուցելիս է եղել ինչ-որ անծանոթի հետ (խոսքը դեպքի օրը սպանված Մուշեղ Մուշեղյանի մասին է): Վկան հայտնել է նաև, որ Մուշեղ Մուշեղանը վազել է դեպի նկուղի դուռը, սակայն Գևորգ Ավետիսյանը գնացել է նրա ետևից, ապա Ավետիսյանն, ինչպես նաև իրեն անծանոթ այլ անձինք Մուշեղ Մուշեղյանին հարվածներ են հասցրել, որից հետո ինքը` Պետրոսյանը, որովայնի հատվածում սուր ցավ է զգացել, ուշագնաց եղել և այլևս ոչինչ չի հիշում: